C 214/150
ET
Euroopa Liidu Teataja
16.6.2023
Neljapäev, 19. jaanuar 2023
P9_TA(2023)0019
Väikesemahulise kalapüügi olukord ELis ja tulevikuväljavaated Euroopa Parlamendi 19. jaanuari 2023. aasta resolutsioon väikesemahulise kalapüügi olukorra kohta ELis ja tulevikuväljavaadete kohta (2021/2056(INI)) (2023/C 214/14)
Euroopa Parlament,
— võttes arvesse komisjoni 9. märtsi 2021. aasta meremajandusdokumenti nr 08/2020 „The EU fishing fleet 2020: Trends and economic results“ (ELi kalalaevastik 2020. aastal: suundumused ja majandustulemused) (1),
— võttes arvesse komisjoni 16. juuni 2020. aasta teatist „Säästvam kalapüük ELis: ülevaade olukorrast ja suunad 2021. aastaks“ (COM(2020)0248),
— võttes arvesse Euroopa Liidu toimimise lepingu (ELi toimimise leping) artikleid 38–44 ja artiklit 349,
— võttes arvesse Euroopa Parlamendi ja nõukogu 11. detsembri 2013. aasta määruse (EL) nr 1380/2013 (ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ) (2) (ÜKP määrus) põhjendust 4, mille kohaselt peaks ühine kalanduspoliitika toetama keskkonna, majanduse ja sotsiaalset jätkusuutlikkust ning kalandussektoris tegutsejate (sealhulgas väikesemahulise kalapüügiga tegelejate) rahuldava elatustaseme saavutamist, ning määruse põhjendust 33, milles on sätestatud, et juurdepääs kalapüügile peaks põhinema läbipaistvatel ja objektiivsetel kriteeriumidel, sealhulgas sellistel, mis on keskkonnaalast, sotsiaalset või majanduslikku laadi, ning et liikmesriigid peaksid edendama vastutustundlikku kalapüüki, luues stiimuleid nendele käitajatele, kelle kalapüügiviis kahjustab kõige vähem keskkonda ja kes toovad ühiskonnale kõige rohkem kasu;
— võttes arvesse ÜKP määruse artiklit 17, mille kohaselt kasutavad liikmesriigid kalapüügivõimaluste jaotamisel läbipaistvaid ja objektiivseid kriteeriume, sealhulgas selliseid, mis on keskkonnaalast, sotsiaalset või majanduslikku laadi;
— võttes arvesse Euroopa Parlamendi ja nõukogu määrust (EL) nr 1379/2013 kalapüügi- ja vesiviljelustoodete turu ühise korralduse kohta, millega muudetakse nõukogu määruseid (EÜ) nr 1184/2006 ja (EÜ) nr 1224/2009 ning tunnistatakse kehtetuks nõukogu määrus (EÜ) nr 104/2000 (3) (ühise turukorralduse määrus),
— võttes arvesse Euroopa Parlamendi ja nõukogu 23. juuli 2014. aasta direktiivi 2014/89/EL, millega kehtestatakse mereruumi planeerimise raamistik (4),
— võttes arvesse Euroopa Parlamendis 11. märtsil 2021 vastu võetud muudatusettepanekuid ettepaneku kohta võtta vastu Euroopa Parlamendi ja nõukogu määrus, millega muudetakse nõukogu määrust (EÜ) nr 1224/2009, nõukogu määruseid (EÜ) nr 768/2005, (EÜ) nr 1967/2006 ja (EÜ) nr 1005/2008 ning Euroopa Parlamendi ja nõukogu määrust (EL) 2016/1139 kalanduskontrolli osas (5),
(1) (2) (3) (4) (5)
Meremajandusdokument nr 08/2020, „The EU fishing fleet 2020: Trends and economic results“, Euroopa Komisjon, merendus- ja kalandusasjade peadirektoraat, 9. märts 2021.
ELT L 354, 28.12.2013, lk 22.
ELT L 354, 28.12.2013, lk 1.
ELT L 257, 28.8.2014, lk 135.
ELT C 474, 24.11.2021, lk 218.